11. Januar. ( 17 ) 1. Møde 



faldt ind under deres egen Studiekreds. Museet var under 

 lykkelige Forhold, som tillode at sætte Undersøgelsernes Maal 

 saa højt, som man overhovedet mægtede at se. Væsentlig 

 bidrog det endelig til, at Arbejdet kom i Gang, at der kunde 

 haabes paa en Understøttelse fra Carlsberg-Fondet til Udgi- 

 velse af et Skrift — et Haab, som vi siden saa opfyldt. 



Saaledes samledes en Kreds af 7 Mænd til Undersøgelsen 

 af Skaldyngerne fra Stenalderen ; paa Forhaand var det givet, 

 at Arbejdet maatte fremmes just ved disse Kræfter. Dr. K. 

 J. V. Steenstrup og Dr. C. G. Joh. Petersen vilde medvirke som 

 Geolog og som Konkyliolog; med Glæde hilsede vi Dr. E.Ro- 

 strups Tilslutning som Botaniker; en udmærket Repræsentant 

 for Zoologien havde vi i Inspektor Herluf Winge; af Arkæo- 

 loger deltoge Kaptejn A. P. Madsen som erfaren Undersøger i 

 Marken, Inspektør Carl Neergaard navnlig som dygtig Udøver 

 af vor nye, methodiske Gravning og endelig jeg selv. Vi have 

 arbejdet i Fællesskab fra først til sidst paa sand kollegial viden- 

 skabelig Maade og stedse i bedste Overensstemmelse, Alt er 

 foregaaet efter Samraad, fra Planlæggelsen af Arbejdet indtil 

 Affattelsen af dette Skrift. Dette tror jeg, at der er Anled- 

 ning til særlig at fremhæve, da det formentlig meget maa 

 bidrage til at vække Tillid til det hele Arbejde. Alle 7 Del- 

 tagere have staaet ganske frit overfor hverandre og have 

 kunnet faa samme Indflydelse baade paa Helheden og paa 

 Enkelthederne. Affattelsen af det her foreliggende trykte Ar- 

 bejde har været fordelt mellem Deltagerne efter Studiefag og 

 Stofkredse, og de forskellige Forfattere have underskrevet 

 hver sit Parti. Men paa den anden Side have de enkelte 

 Afsnit været kendte af samtlige Deltagere i Manuskript eller i 

 Korrektur, og enhver har haft Ret til at udtale Anskuelser, 

 der afveg fra, hvad der fra anden Side var fremsat. Men der 

 har slet ikke vist sig modstridende Opfattelser. Hvad der er 

 udtalt i dette Arbejde, staar da med Tilslutning af 7 ind- 

 byrdes fritstillede Mænd . Naturforskere og Arkæologer. Jeg 



2 



